als_Latn dik_Latn sag_Latn
Sot paradite zhvillohet seanca e fundit, kurse në mesditë skuadra do të akomodohet në Durrës, në pritje të sfidës me fierakët. Ndryshimi i vetëm pritet të jetë në sulm, ku Soza kthehet titullar
Gaspër MARKU
Në pritje të ballafaqimit me fierakët, kuqeblutë e drejtuar nga trajneri Baldo Raineri zhvilluan dje pasdite seancën e parafundit të planifikuar për këtë javë. Ashtu si gjatë këtyre javëve të fundit, procesi stërvitor është kryer në fushën sportive të Shtojit, ku, ndër të tjera, stafi teknik ka menduar edhe për emrat, që do të luajnë nga minuta e parë përballë Apolonisë. Edhe pse Raineri, si zakonisht, nuk preferon të deklarojë emrat që do t’i aktivizojë në formacionin e parë, në një farë mënyre, nha ajo që është parë në fushë, duket se ai do t’i besojë formacionit që luajti në ndeshjen ndaj Flamurtarit.
Shpesh është thënë që formacioni fitues nuk ndryshohet, por për rastin konkret Raineri pritet të bëjë ndonjë modifikim të vogël, gjithnjë nisur nga skemat, që ai paraqiti dje në një minindeshje në gjysmën e fushës. Ndryshimi i vetëm është ai në majë të sulmit, ku vendin e Arenc Dibrës pritet ta zërë uruguaiani Sebastian Soza, futbollist ky që javën e kaluar nuk u aktivizua për arsye të skualifikimit me tre kartonë të verdhë.
I skualifikuar me tre të verdha ka qenë edhe Arsen Sykaj, por rikthimi i tij në formacion nuk duket plotësisht i sigurt, pasi stafi duket se është në mëdyshje për një lëvizje të tillë, duke e lënë pozicionin e atij që do të luajë përkrah kapitenit Beqiri në balotazh mes Sykajt dhe Mehmetoviçit. Kjo dilemë do të zgjidhet deri pak çaste përpara fillimit të ndeshjes. Ndërkohë, me të gjitha gjasat, të gjithë lojtarët e tjerë do të janë si me Flamurtarin javën e kaluar.
GRUMBULLIMI NË DURRES – 09:30 është ora, kur futbollistët janë lajmëruar të jenë sot, në fushën sportive të Shtojit. Trajneri Raineri dhe kolegët e tij do të konsumojnë këtu edhe seancën e fundit stërvitore anti-Apolonia. Për gati një orë është menduar një seancë e karakterit të lehtë shkrythës, duke u ndalur kryesisht në skemat taktike, që do të aplikohen për të mundur Apoloninë në shtëpinë e saj.
Në dispozicion të trajnerit do të jetë 19 lojtarë, listën e të cilëve e ka shpallur në përfundim të seancës së djeshme. Me këta lojtarë ai do të udhëtojë menjëherë pas përfundimit të seancës së sotme drejt Durrësit. Burime nga klubi shkodran bëjnë të ditur se është rezervuar akomodimi në një nga hotelet e qytetit bregdetar, ku skuadra do të drekojë sot në grup.
Ndërkohë, në varësi të kushteve të motit, nuk përjashtohet mundësia, që në orët e pasdites mund të ketë një tjetër miniseancë, kryesisht e karakterit relaksues në bregun e detit dhe pastaj pushim absolut deri mesditën e së shtunës, kur Vllaznia ku do të udhëtojnë drejt Fierit.
als_Latn cjk_Latn als_Latn als_Latn als_Latn als_Latn als_Latn als_Latn